На сучасным этапе і ў перспектыве галоўным прыярытэтам у сельскай гаспадарцы бачу якасны рывок у жывёлагадоўлі. З пачатку года назіраліся сур’ёзныя праблемы па тэхналагічных прыбаўленнях у вазе буйной рагатай жывёлы. Асноўная прычына, якую прыходзілася канстатаваць, – недахоп якаснай кармавой базы і адсутнасць прагрэсіўнай вытворчай тэхналогіі. Цяпер гэта пытанне паступова ўдаецца вырашаць. У большасці гаспадарак назапашана больш за 20 цэнтнераў кармавых адзінак на адну ўмоўную галаву, а ў некаторых сельгаспрадпрыемствах гэта лічба дасягнула 42 цэнтнераў, як, напрыклад, у СВК “Раданежскі”. Нямала трэба яшчэ працаваць і па нарошчванні пагалоўя буйной рагатай жывёлы, вырашэнні праблем з прадуктыўнасцю малочнай жывёлагадоўлі. Асаблівую заклапочанасць выклікае сітуацыя з фінансава-эканамічным становішчам ААТ “Кобрынская птушкафабрыка”. Пратэрмінаваная запазычанасць тут склала каля 13 млрд. рублёў. Усяго толькі на 60 працэнтаў удалося нарыхтаваць кармоў для патрэб прадпрыемства. На сучасным этапе рыхтуецца пакет дакументаў для ініцыяцыі санацыі птушкафабрыкі. Спадзяемся, што разам з антыкрызісным кіраўніком знойдзем годны варыянт выхаду з сітуацыі, якая склалася.